Mestská časť Bratislava – Nové Mesto

Materiál na rokovanie
Mimoriadneho miestneho zastupiteľstva
dňa: 09.09.2014

Návrh

na predĺženie Zmluvy č. 6/2008 o nájme nebytových priestorov v znení Dodatku č. 1 zo dňa 15.03.2009 a Dodatku č. 2 pre spoločnosť Agentúra LUPO, s.r.o. so sídlom Gessayova 2472/19, 851 03  Bratislava

Predkladá:						       Materiál obsahuje:
Ing. Ľudovít Kollárik					       1.	Návrh uznesenia
prednosta						       2.	Dôvodovú správu
                                                                                	       3.	Výpis z Obchodného registra                                              				    			       4.	Zmluva č. 6/2008 o nájme 									nebytových priestorov v znení jej 								dodatkov
							       5. Žiadosť o predĺženie nájomného 								vzťahu			           
							       6.	návrh Dohody o ukončení 									Nájomnej zmluvy č. 88/2012 zo 								dňa 15.06.2012

Spracovateľ:						       Stanovisko právnej skupiny:
Mgr. Jana Biharyová	- nie je potrebné
právnik 

Mgr. Marianna Moravcová Tomčíková
poverená vedením oddelenia
právneho, podnikateľských činností, evidencie súpisných
čísiel a správy pozemkov			  

Na rokovanie prizvať:
- spracovateľa
- Ing. arch. Miloslav Šimánek

					september 2014

Návrh uznesenia

Miestne zastupiteľstvo

s ch v a ľ u j e 

predĺženie doby nájmu Zmluvy č. 6/2008 o nájme nebytových priestorov v znení Dodatku č. 1 a Dodatku č. 2 odo dňa účinnosti v poradí ďalšieho Dodatku č. 3 na dobu 10 rokov pre terajšieho nájomcu spoločnosť Agentúra LUPO, s.r.o. so sídlom Gessayova 2472/19, 851 03  Bratislava.                                                                                                                                                                                                                                                                                                                                                                                                                                                                                                                                                                                                                                                                                                                                         

S podmienkami:
a)	Nájomca najneskôr do 5 pracovných dní odo dňa schválenia uznesenia v miestnom zastupiteľstve podpíše Dohodu o ukončení Nájomnej zmluvy č. 88/2012 zo dňa 15.06.2012. V prípade, že nájomca Dohodu o ukončení Nájomnej zmluvy č. 88/2012 zo dňa 15.06.2012 nepodpíše v lehote uvedenej v predchádzajúcej vete, toto uznesenie stratí platnosť.
b)	Dodatok č. 3 k Zmluve č. 6/2008 o nájme nebytových priestorov v znení jej dodatkov nájomca podpíše do 15 dní odo dňa schválenia uznesenia v miestnom zastupiteľstve. V prípade, že nájomca Dodatok č. 3 k Zmluve č. 6/2008 o nájme nebytových priestorov v znení jej dodatkov nepodpíše v lehote do 15 dní od schválenia uznesenia v miestnom zastupiteľstve, toto uznesenie stratí platnosť.

- s pripomienkami

- bez pripomienok

DÔVODOVÁ  SPRÁVA

Základná škola s materskou školou na ul. Odborárskej 2 v Bratislave uzatvorila dňa 12.11.2008 Zmluvu č. 6/2008 o nájme nebytových priestorov na prenájom nebytových priestorov Materskej školy na ul. Vihorlatskej č. 1 v Bratislave spoločnosti Agentúra LUPO, s.r.o. so sídlom Gessayova 2472/19, 851 03  Bratislava (ďalej v texte len „nájomca“).

Mestská časť za účelom rozvoja komunitného života plánuje zriadenie materského denného centra pre mamičky (a pre oteckov) na materskej / rodičovskej dovolenke; pričom ako priestor vhodný pre daný účel prichádza do úvahy byt nachádzajúci sa v objekte Materskej školy na ul. Vihorlatskej č. 1.. Tento byt je v súčasnej dobe predmetom Nájomnej zmluvy č. 88/2012 zo dňa 15.06.2012. Za účelom dosiahnutia predmetného zámeru boli vyvolané rokovania so zástupcami nájomcu. Výsledkom vzájomných rokovaní je dohoda o ukončení Nájomnej zmluvy č. 88/2012 ku dňu 31.08.2014, pričom služobný byt bude nájomcom odovzdaný najneskôr 02.09.2014; riadne vyprataný, uprataný, s prihliadnutím k obvyklej miere opotrebenia. Proti plneniu k vyššie uvedenému, nájomca reciprocitne požadoval možnosť pokračovania v nájomnom vzťahu založenom Zmluvou č. 6/2008 o nájme nebytových priestorov v znení neskorších dodatkov. Uvedená nájomná zmluva je uzavretá na dobu určitú, a to do 30.11.2018. Prijatím predkladaného materiálu by nájomný vzťah pokračoval až do roku 2024. Žiadne ďalšie zmeny v obsahu Zmluvy č. 6/2008 o nájme nebytových priestorov v znení neskorších dodatkov neboli predmetom rokovaní (s účelom zriadenia materského denného centra) s nájomcom.